Žilina, 15.6.2019

## 

## 

Vážení sponzori,

v mene celého 25. zboru Vodopád Žilina by sme sa Vám chceli poďakovať za Vašu materiálnu pomoc pri organizovaní našej skautskej lesnej hry konanej v dňoch 8.-9. 6. 2019. Táto akcia mala celoslovenský charakter, preto sa darčekom od Vašej firmy tešia skauti z celého Slovenska.

Veľmi si vážime podpory, ktorú ste nám pri organizovaní hry prejavili, Vaše dary prispeli ku skvalitneniu celej akcie.

Aj Vaším pričinením sa nám podarilo viac naplniť heslo nášho zakladateľa "Pokúsme sa zanechať tento svet o niečo lepší, než sme ho našli." (Robert Baden-Powell) za čo Vám patrí naša vďaka. Tešíme sa na ďalšiu spoluprácu a zostávame s pozdravom

Organizačný tím Lesnej skautskej hry